
Për ndryshimin dhe kalimin e përgjegjësisë së administrimit të disa mjediseve nga Ministria e ekonomisë, tregtisë dhe energjetikës institutit të sigurimeve të kujdesit shëndetësor

Në mbështetje të nenit 100 të Kushtetutës dhe të neneve 13, 15 e 16 të ligjit nr.8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave

Vendosi:

1. Ndryshimin e përgjegjësisë së administrimit të mjediseve të Qendrës së Gjeologjisë Civile, Tiranë, të përbëra nga ndërtesa 4-katëshe, me sipërfaqe të përgjithshme 1893,5 m3 dhe sipërfaqe të lirë oborri 988,2 m2 nga Ministria e Ekonomisë, Tregtisë dhe Energjetikës dhe kalimin e tyre Institutit të Sigurimeve të Kujdesit Shëndetësor, sipas planimetrisë dhe planvendosjes, që i bashkëlidhen këtij vendimi.
2. Nga sipërfaqje e përgjithshme 1893,5 m2, pjesa me sipërfaqe 322,58 m2, që është laboratori i Qendrës së Gjeologjisë Civile, Tiranë, sipas planimetrisë, që i bashkëlidhet këtij vendimi, për arsye teknike, t’i mbetet në përdorim kësaj qendre deri në sistemimin e saj me mjedise të tjera, të përshtatshme.
3. Ndryshimin e përgjegjësisë së administrimit të mjediseve të ish-Drejtorisë Rajonale të Sigurimeve të Kujdesit Shëndetësor, Tiranë, të përbëra nga kati i parë i një ndërtese, me sipërfaqe të përgjithshme 303 m2, sipas planimetrisë dhe planvendosjes, që i bashkëlidhen këtij vendimi, nga Instituti i Sigurimeve të Kujdesit Shëndetësor te Ministria e Ekonomisë, Tregtisë dhe Energjetikës.
4. Ngarkohen Ministri i Ekonomisë, Tregtisë dhe Energjetikës, Drejtori i Përgjithshëm i Institutit të Sigurimeve të Kujdesit Shëndetësor dhe kryeregjistruesi i Zyrave Qendrore të Regjistrimit të Pasurive të Paluajtshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha

